Gandia acollirà del 23 al 26 de febrer el XVIII congrés Federación de las Asambleas De Dios de España
23 febrer 2023

## Gandia acollirà del 23 al 26 de febrer el XVIII congrés Federación de las Asambleas De Dios de España23 febrer 2023Última actualització: 23 febrer 2023

![](../gestion/img/c3c29b4583555130d73331a443b490c80c7ec543c3a84300d5369d95632a877c.jpg)  
  

Un any més, la Federación de las Asambleas De Dios de España ha escollit la platja de Gandia com a lloc per celebrar el seu congrés anual. D'aquesta manera, del 23 al 26 de febrer, una carpa amb capacitat per a 1500 persones, ubicada a l’explanada de Falkata, esdevindrà la seu d'aquesta trobada que també serà emesa en streaming atesa l'alta demanda de participació que ha tingut, una vegada més.

Sota el lema _"EN SU PRESENCIA Hacia Cosas Mayores"_ més de 1.500 persones provinents de tota Espanya es donaran cita a la platja amb el corresponent impacte econòmic que tindrà, ja que tots els participants s'allotjaran a diferents hotels de la platja. Cal destacar que alguns d’aquests establiments estaran aquests quatre dies amb el 100% d'ocupació.  
  
El regidor delegat de Turisme, **Vicent Mascarell** va voler agrair als organitzadors que "_una vegada més hagen confiat en la nostra ciuat i més concretament la nostra platja per celebrar aquest esdeveniment_" i ha destacat la feina que es realitza diàriament des del departament de turisme per aconseguir que aquest tipus d'operatives es consoliden a la nostra ciutat.

  
"_Tenim marcat el camí i continuarem treballant per a posicionar Gandia com a ciutat de congresos. La platja cada vegada compta amb més inversions que l'estan convertint no només com la més segura del Mediterrani sinó en una destinació per gaudir de tota mena d'experiències_" va finalitzar.

[Twittear](https://twitter.com/share)